Απόφαση του Γενικού Δικαστηρίου της 10ης Νοεμβρίου 2011 - Ben Ri Electrónica κατά ΓΕΕΑ - Sacopa (LT LIGHT-THECNO)
(Υπόθεση T-143/10) 
[Κοινοτικό σήμα - Διαδικασία ανακοπής - Αίτηση καταχωρίσεως κοινοτικού εικονιστικού σήματος LT LIGHT-THECNO - Προγενέστερο κοινοτικό εικονιστικό σήμα LT - Σχετικός λόγος απαραδέκτου - Ομοιότητα των σημείων - Άρθρο 8, παράγραφος 1, στοιχείο β΄, του κανονισμού (ΕΚ) 207/2009]
Γλώσσα διαδικασίας: η ισπανική
Διάδικοι
Προσφεύγουσα: Ben Ri Electrónica, SA (Μαδρίτη, Ισπανία) (εκπρόσωπος: A.I. Alejos Cutuli, δικηγόρος)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: J. Crespo Carrillo)
Αντίδικος ενώπιον του τμήματος προσφυγών του ΓΕΕΑ: Sacopa, SAU (Sant Jaume de Llierca, Ισπανία)
Αντικείμενο
Προσφυγή ασκηθείσα κατά της αποφάσεως του τετάρτου τμήματος προσφυγών του ΓΕΕΑ της 3ης Φεβρουαρίου 2010 (υπόθεση R 1625/2008-4), σχετικά με διαδικασία ανακοπής μεταξύ των Ben Ri Electrónica, SA και Sacopa, SA.
Διατακτικό
Το Γενικό Δικαστήριο αποφασίζει:
Ακυρώνει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 3ης Φεβρουαρίου 2010 (υπόθεση R 1625/2008-4).
Απορρίπτει την προσφυγή κατά τα λοιπά.
Το ΓΕΕΑ φέρει τα δικαστικά του έξοδα καθώς και τα δικαστικά έξοδα της Ben Ri Electrónica, SA.
____________
1 - EE C 134 της 22.5.2010.